જ્યાં સુધી ગુજરાતનો પ્રશ્ન છે આપણું રાજ્ય બે‌ન્કિંગનાં તમામ ક્ષેત્રમાં સ્વાભાવિક રીતે અગ્રણી હોઇ અમદાવાદ સહિત રાજ્યભરમાં સેંકડો એટીએમનો ધમધમાટ છે. દેશનું પ્રથમ બોલતું એટીએમ પણ અમદાવાદમાં મુકાયું છે. વસ્ત્રાપુરના અંધજન મંડળના પરિસરમાં ગત તા.૬ જૂન, ર૦૧રમાં યુનિયન બેન્ક ઓફ ઇન્ડિયાએ અંધજનો માટે ‘બોલતું એટીએમ’ મૂકીને નવો ઇતિહાસ સર્જ્યો હતો. ત્યારબાદ અમૂલે ગત તા.ર૪ જાન્યુ.ર૦૧૪એ આણંદ ખાતે દેશના પ્રથમ ‘મિલ્ક એટીએમ’ના શ્રીગણેશાય કર્યા હતા. પરંતુ આજે આ તમામ એટીએમમાં સન્નાટો છવાયો છે.